
«Қазақстан Республикасының кейбір нормативтік құқықтық актілеріне сақтандыру қызметін реттеу мәселелері бойынша өзгерістер мен толықтырулар енгізу туралы» Қазақстан Республикасы Қаржы нарығын реттеу және дамыту агенттігі Басқармасының қаулы жобасына (бұдан әрі – Жоба)
ТҮСІНДІРМЕ ЖАЗБА

1. Әзірлеуші мемлекеттік органның атауы
Қазақстан Республикасының Қаржы нарығын реттеу және дамыту агенттігі (бұдан әрі – Агенттік).
2. Тиісті құқықтық актілерге, Қазақстан Республикасы ратификациялаған халықаралық шарттардың нормаларына, Қазақстан Республикасы қатысушысы болып табылатын халықаралық ұйымдардың шешімдеріне, Президенттің, Президент Әкімшілігі, Үкімет және Үкімет Аппараты басшылығының хаттамалық және өзге де тапсырмаларына сілтеме жасай отырып, жобаны қабылдау үшін негіздемелер және/немесе оны қабылдау қажеттігінің басқа да негіздемелері
Жоба Қазақстан Республикасының сақтандыру қызметі және зейнетақымен қамсыздандыру саласындағы заңнамасын жетілдіру, қаржы қызметтерін тұтынушылардың құқықтарын қорғау деңгейін арттыру, сондай-ақ сақтандыру қатынастарының ашықтығын қамтамасыз ету мақсатында әзірленді.
3. Жоба бойынша қаржы шығындарының қажеттігі және оның қаржылық қамтамасыз етілуі, оның ішінде қаржыландыру көзі, сондай-ақ қажет болған жағдайда Республикалық бюджет комиссиясының шешімі (тиісті есеп-қисаптар, қаржыландыру көзіне сілтеме, Республикалық бюджет комиссиясы шешімінің көшірмесі міндетті түрде түсіндірме жазбаға қоса беріледі)
Жоба мемлекеттік бюджеттен қаржы бөлуді қажет етпейді.
4. Жоба қабылданған жағдайда болжанатын әлеуметтік-экономикалық, құқықтық және (немесе) өзге салдар, сондай-ақ жоба ережелерінің ұлттық қауіпсіздікті қамтамасыз етуге ықпалы
Жоба қабылданған жағдайда теріс әлеуметтік-экономикалық, құқықтық және (немесе) өзге де салдарға әкеп соқпайды, сондай-ақ ұлттық қауіпсіздікті қамтамасыз етуге теріс ықпалын тигізбейді.
5. Нақты мақсаттар мен күтілетін нәтижелердің мерзімдері
Жобаның мақсаты қаржылық қызметтерді тұтынушылардың құқықтарын қорғау деңгейін арттыру, сақтандыру қатынастарының ашықтыгін қамтамасыз ету, зейнетақы аннуитеттерін құқықтық реттеуді жетілдіру, мемлекеттік білім беру жинақтау жүйесіндегі жинақтардың сақталуын қамтамасыз ету, цифрландыру саласындағы Қазақстан Республикасы заңнамасына сәйкестендіру, сондай-ақ актуарлық қызметті құқықтық реттеуді жетілдіру арқылы Қазақстан Республикасының сақтандыру қызметі және зейнетақымен қамсыздандыру саласындағы заңнамасын жетілдіру болып табылады.
Жобаны қабылдаудың жоспарланған мерзімі: а.ж. қыркүйек айы.
6. Жобада қаралатын мәселелер бойынша Президенттің және/немесе Үкіметтің бұрын қабылданған актілері және олардың іске асырылу нәтижелері туралы мәліметтер
Ондай актілер жоқ.
7. Енгізілетін жоба қабылданған жағдайда заңнаманы оған сәйкес келтіру қажеттігі (басқа нормативтік құқықтық актілерді қабылдау немесе қолданыстағы актілерге өзгерістер және/немесе толықтырулар енгізу талап етілетін-етілмейтінін көрсету) не ондай қажеттіліктің болмауы
Заңнаманы Жобаға сәйкес келтіру қажеттілігі жоқ.
8. Нормативтік құқытық актінің жобасын мемлекеттік органның интернет-ресурсында, сондай-ақ ашық нормативтік құқықтық актілердің интернет-порталында орналастыру туралы ақпарат (күні, байт саны)
Жоба Агенттіктің  https________ интернет-ресурсында орналастырылған.
Жоба 2026 жылғы «__» тамызда https:_____________ мекенжайы бойынша ашық нормативтік құқықтық актілердің интернет-порталында орналастырылған, байт саны ____кБ.
9. Әлеуметтік маңызы бар нормативтік құқықтық актінің жобасына түсіндірме жазбаны уәкілетті мемлекеттік органдардың интернет-ресурстарында орналастыру туралы ақпарат
Жоба әзірленгені және ашық нормативтік құқықтық актілердің интернет-порталында орналастырылғаны туралы пресс-релиз Агенттіктің _________ интернет-ресурсында орналастырылды.
10. Нормативтік құқықтық акті жобасының Қазақстан Республикасы ратификациялаған халықаралық шарттарға және Қазақстан Республикасы қатысушысы болып табылатын халықаралық ұйымдардың шешімдеріне сәйкестігі
Аталған шарттар мен шешімдерге сәйкес.
11. Нормативтік құқықтық акті жобасының қолданысқа енгізілуіне байланысты жеке кәсіпкерлік субъектілері шығынының азаюын және (немесе) ұлғаюын растайтын есеп-қисаптар нәтижелері
Жеке кәсіпкерлік субъектілердің шығыны азаюы және (немесе) ұлғаюы көзделмейді.

